178 



is, hogy mindenikről tudják, miféle növénynyel táplálkozik ; kezdő- 

 nek tanácsosabb az egyes növényeket figyelmesen szemügyre venni 

 s azokról szedni le a hernyókat. Igen sok lepkefaj hernyója nappal 

 elrejtőzik és csak éjjel lát táplálék után ; hogy ezeket hatalmunkba 

 keríthessük, alkalmas helyeken éjjel lámpával keressük fel őket. 



A gyűjtött hernyókat egy kisebb rekeszekre osztott szellős 

 dobozba helyezzük addig, míg haza visszük, és hogy az egyes fajok 

 tápláló növényét el ne téveszszük, abból egyszersmind egy ágacskát 

 vagy leveleket teszünk melléjök, vagy pedig a számozott rekeszek 

 szerint jegyzőkönyvünkbe jegyezzük. 



Még könnyebben juthatunk tökéletesen ép lepkék birtokába, 

 ha bábjaikat felkeressük és őket azokból felneveljük. A gubószövő 

 pillék bábjai igen ügyesen el vannak rejtve a fák ágain, a kéreg- 

 repedéseiben és összezsugorított falevelek között; a nappali lepkék 

 hernyói szintén jól elrejtik felakasztott bábjaikat tápláló növényei- 

 ken vagy sövényeken, ágakon stb. ; azért ezeket legczélszerűbb 

 hernyókorukban keresni fel. Néhány családbelieknek, különösen a 

 Zygaena-félóknek csónakalakú gubóba rejtett bábjai azonban köny- 

 nyen szemünkbe ötlenek június vége felé, tápláló növényük száraira 

 vagy a közel levő hosszúszárú fűfélékre erősítve. 



Sokkal eredményesebb lesz fáradozásunk, ha olyan fajoknak 

 bábjait keressük, melyeknek hernyói a földben szoktak bebábo- 

 zódni. E czélra a magánosan álló szil-, nyár-, tölgy-, nyír-, bükk-, 

 kőris- és galagonyafák a legalkalmasabbak ; ezek tövénél egy lábnyi 

 kerületben mintegy 6 — 7 cent. mélységig felássuk a földet ós azt 

 széthintve, könn} en megtaláljuk a benne levő bábokat. Más fák 

 tövénél is találhatunk ilyen módon lepkebábokat, habár keveseb- 

 bet; péld. a fenyők tövénél több fenyőn élő hernyó húzódik meg 

 bebábozódás végett. Legtöbb bábot ily módon szeptember- és októ- 

 berben gyűjthetünk ; különben kevesebb számmal ugyan, de az 

 egész éven át lelünk bábokat az efféle helyeken. Sűrűbben álló fák- 

 nál már bajosabb kitalálni, hogy melyiknek a tövét keresik fel a 

 hernyók legörömestebb, míg az utak mentén, kertekben és par- 

 kokban szétszórtan álló fák kérgét fedő moha és laza földben elő- 

 szeretettel húzódnak meg az alacsonyabb növényeken vagy a fák 

 belsejében élő hernyók. 



A talált bábokat lehető gyöngéden megfogva egy mohával 

 megtöltött dobozba rakjuk és otthon egy hernyó -kalitkába helyez- 

 zük a fenekére tett földbe, melyet a kikelésig mérsékelt nedvesen 

 kell tartanunk. 



